تورکیه عرب بیرلیگی تامانیدن 9 سپتامبرده اوتکزیلگن وزیرلر کینگشی جلسه سیده قبول قیلیب آلینگن قرارلرنی بوتونله ی رد ایتگن لیگینی بیلدیردی.
تورکیه جمهوریتی تشقی ایشلر وزیرلیگی تامانیدن بیریلگن یازمه بیاناتده، بعضی بیر عرب بیرلیگی اعضا اولکه لرنینگ اوز ییقووچی کون ترتیبی و فعالیتلری نینگ اوستینی یاپیش مقصدی بیلن تورکیه گه قره ته آلیب بارگن ناتوغری تحمتلرینی عرب بیرلیگی نینگ 9 سپتامبرده گی وزیرلر کینگشی جلسه سیگه هم مطرح قیلگن لیکلری بیلدیریلدی.
"اوشبو جلسه ده قبول قیلیب آلینگن قرارلرنی بوتونله ی رد ایته میز" دیب ایتیلگن بیاناتده، "بو قرارلر جدی قره شگه ارزیمه یدی. شونده ی بولیب اولکه میزنینگ عرب اولکه لری نینگ توپراق بوتونلیگی و سیاسی برقرارلیکلری بیلن بیر قطارده منطقه نینگ برقرارلیگی گه انچه اهمیت بیرگن لیگی و بو قرارلرنی قبول قیلیب آلگن اداره لرنینگ عکسینچه، بولرنینگ قوریقلنیشی اوچون فعالیت قیلینگن لیگینی همه بیله دی" دییلدی.
مذکور بیاناتده،
"سوریه نی پارچه لش گه اورونگن و عراق نینگ حاکمیتینی خطر آستیگه آلگن تروریستلرنی قوللب – قوتله گن، یمن نینگ برباد بولیشی گه سبب بولگن، لیبیاده تونترووچیلرنی قوللب – قوتله گن، سودانده برقرارلیک نینگ قیته دن تامین ایتیلیشینی اوز منفعتلری اوچون ریسک که تشله گن، بشری بحرانلرگه سبب بولگن تیزیملرگه، ملیشه رهبرلریگه، ایریلیقچی گروپ و تروریستلرگه یاردم بیرگن معلوم اداره لرنینگ برچه ضد اورونیشلریگه قره مه ی تورکیه منطقه ده برقرارلیک و تینچلیک نینگ تامین ایتیلیشی اوچون معقول یانداشووینی قرارلی لیک بیلن دوام ایتتیره دی" دیب افاده ایتیلگن.
بو اداره لرنینگ فلسطین دعواسینی یوق دیب کورگن لیکلری، فلسطین ده گی ایککی دولتلیک ییچیم اورونیشلری بیلن مشترک عرب یانداشووینی برهم اوریش اورونیشلر توغریسیده عرب بیرلیگی نینگ قرار قبول قیلیب آلیشی گه توسیق بولگن لیکلری، عرب خلقلری تامانیدن عبرت بیلن کوریلگن لیگی اورغولندی.
"عرب بیرلیگینی ینه بیر مرته اولکه میزگه قره ته دشمنانه یانداوشوو ایچیده بولگن بعضی بیر اولکه لرنینگ تاثیری آستیگه حرکت قیلیش نینگ اورنیده منطقه ده خوفسیزلیک و برقرارلیک نینگ تامین ایتیلیشی اوچون اولیملی رول آلیش گه دعوت ایته میز دییلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
